Blaze7451/Wiki-th-20250601 huggingface dataset:
แม่แบบ:กล่องข้อมูล รัฐบาล

{
	"params": {
		"government_name": {},
		"nativename": {},
		"government_form": {},
		"image": {},
		"image_size": {},
		"alt": {},
		"image2": {},
		"image_size2": {},
		"alt2": {},
		"image3": {},
		"image_size3": {},
		"alt3": {},
		"image4": {},
		"image_size4": {},
		"alt4": {},
		"caption": {},
		"date": {},
		"date_end": {},
		"document_type": {},
		"document": {},
		"division_type": {},
		"division": {},
		"country": {},
		"url": {},
		"website": {},
		"branch1": {},
		"branch1_label1": {},
		"branch1_data1": {},
		"branch1_label2": {},
		"branch1_data2": {},
		"branch1_label3": {},
		"branch1_data3": {},
		"branch2": {},
		"legislature_label": {},
		"legislature": {},
		"speaker_label": {},
		"speaker": {},
		"deputy_speaker_label": {},
		"deputy_speaker": {},
		"members_in_assembly_label": {},
		"members_in_assembly": {},
		"legislative_council_label": {},
		"legislative_council": {},
		"chairman_label": {},
		"chairman": {},
		"deputy_chairman_label": {},
		"deputy_chairman": {},
		"dpy_chairman": {},
		"members_in_council_label": {},
		"members_in_council": {},
		"meeting_place": {},
		"branch3": {},
		"leader_type": {},
		"leader_title": {},
		"main_body": {},
		"leader_type2": {},
		"leader_title2": {},
		"leader_type3": {},
		"leader_title3": {},
		"leader_type4": {},
		"leader_title4": {},
		"appointed": {},
		"headquarters": {},
		"main_organ": {},
		"departments": {},
		"branch4": {},
		"court_name": {},
		"court": {},
		"chief_justice_label": {},
		"chief_justice": {},
		"seat": {},
		"extra_courts_label": {},
		"extra_courts": {}
	}
}
หาน จื้อเฉียง

หาน จื้อเฉียง (韩志强; เกิด พฤศจิกายน 1963) เป็นนักการทูตจีน ปัจจุบันดำรงตำแหน่งเอกอัครราชทูตสาธารณรัฐประชาชนจีนประจำประเทศไทย ก่อนหน้านั้นเขาเป็นเอกอัครราชทูตสาธารณรัฐประชาชนจีนประจำฟิจิตั้งแต่ปี 2008 ถึง 2011

**อาชีพ**
หานเกิดที่อำเภอปกครองตนเองชนชาติแมนจู อีทง มณฑลจี๋หลิน เมื่อเดือนพฤศจิกายน 1963 เขาสำเร็จการศึกษาจากมหาวิทยาลัยจี๋หลิน เอกภาษาญี่ปุ่น เมื่อสำเร็จการศึกษาได้เข้ารับราชการในกระทรวงการต่างประเทศ กลายเป็นรองผู้อำนวยการในสำนักงานปลัดกระทรวง ครั้งหนึ่งเขาเคยดำรงตำแหน่งเลขานุการรัฐมนตรี ถัง เจียเสฺวียน ในเดือนพฤศจิกายน 2008 เขารับตำแหน่งต่อจาก ไช่ จินเปียว ในตำแหน่งเอกอัครราชทูตสาธารณรัฐประชาชนจีนประจำฟีจี ซึ่งดำรงตำแหน่งจนถึงเดือนมิถุนายน 2011 เขาเป็นทูตจีนประจำญี่ปุ่นในเดือนกรกฎาคม 2011 และดำรงตำแหน่งดังกล่าวจนถึงเดือนกุมภาพันธ์ 2016 ในเดือนกุมภาพันธ์ 2016 เขาถูกเรียกตัวกลับไปยังหน่วยงานเดิมและเลื่อนตำแหน่งเป็นผู้อำนวยการ
ในเดือนสิงหาคม 2021 เขาได้รับแต่งตั้งเป็นเอกอัครราชทูตจีนประจำประเทศไทย แทนที่หลู่ เจี้ยน ต่อมาในเดือนพฤศจิกายนปีเดียวกัน พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พระราชทานพระบรมราชวโรกาสให้นายหานเฝ้าทูลละอองธุลีพระบาท ถวายอักษรสาส์นตราตั้ง เป็นเอกอัครราชทูตวิสามัญผู้มีอำนาจเต็มแห่งสาธารณรัฐประชาชนจีนประจำประเทศไทย

**อ้างอิง**
หมวดหมู่:นักการทูตชาวจีน
หมวดหมู่:เอกอัครราชทูตและเอกอัครรัฐทูตประจำไทย
หมวดหมู่:เอกอัครราชทูตสาธารณรัฐประชาชนจีนประจำไทย
คณะองคมนตรีญี่ปุ่น

คณะองคมนตรีญี่ปุ่น (日本枢密院) เป็นสภาที่ปรึกษาของจักรพรรดิญี่ปุ่นที่ดำเนินการตั้งแต่ปี 1888 ถึง 1947 ส่วนใหญ่ใช้เพื่อจำกัดอำนาจของสภาไดเอ็ท

**หน้าที่**
มีต้นแบบมาจากคณะองคมนตรีแห่งสหราชอาณาจักร มีหน้าที่ให้คำแนะนำในเรื่องต่าง ๆ:- เสนอแก้ไขรัฐธรรมนูญเมจิ- เสนอแก้ไขกฎราชวงศ์ ค.ศ. 1889- เรื่องของการตีความรัฐธรรมนูญ การเสนอกฎหมาย และพระราชกฤษฎีกา- การประกาศกฎอัยการศึกหรือการประกาศสงคราม- สนธิสัญญาและข้อตกลงระหว่างประเทศอื่น ๆ- เรื่องเกี่ยวกับการสืบราชสันตติวงศ์- ประกาศผู้สำเร็จราชการภายใต้กฎราชวงศ์- เรื่องที่จักรพรรดิเสนอโดยตรง
องคมนตรีมีหน้าที่ทั้งฝ่ายตุลาการและฝ่ายบริหาร  อย่างไรก็ตาม สภาไม่มีอำนาจในการออกกฎหมาย

**อ้างอิง**
หมวดหมู่:การเมืองจักรวรรดิญี่ปุ่น
เรฟ เดอ เครสพิกนี

ริชาร์ด เรฟ แชมเปียน เดอ เครสพิกนี (Richard Rafe Champion de Crespigny; เกิด ค.ศ. 1936 ) หรือที่รู้จักกันในชื่อภาษาจีนว่า จาง เหล่ย์ฟู (t=張磊夫) เป็นนักจีนวิทยาและนักประวัติศาสตร์ชาวออสเตรเลีย เป็นผู้ช่วยศาสตราจารย์ในวิทยาลัยเอเชียและแปซิฟิกที่มหาวิทยาลัยแห่งชาติออสเตรเลีย เชี่ยวชาญด้านประวัติศาสตร์ ภูมิศาสตร์ และวรรณกรรมของราชวงศ์ฮั่น โดยเฉพาะการแปลและประวัติศาสตร์นิพนธ์เนื้อหาเกี่ยวกับราชวงศ์ฮั่นและยุคสามก๊ก

**ครอบครัว**
เขาเป็นบุตรของริชาร์ด เจฟฟรีย์ แชมเปียน เดอ เครสพิกนี OBE (1907-1966) กับเคธลีน เคฟะนาฮ์ แชมเปียน เดอ เครสพิกนี (Kathleen Cavenagh Champion de Crespigny; 1908-2013), สกุลเดิม คัดมอร์ (Cudmore) ริชาร์ด เรฟ แชมเปียน เดอ เครสพิกนีเกิดที่แอดิเลดใน ค.ศ. 1936 เขาแต่งงานกับคริสตา โบลตซ์ที่เทอร์เนอร์ ออสเตรเลียนแคพิทอลเทร์ริทอรีในวันที่ 19 พฤษภาคม ค.ศ. 1959

**อ้างอิง**

**บรรณานุกรม**
  de Crespigny, Rafe, "Kathleen Cudmore: a Memoir", Anne's Family History, 1 January 2017.-  de Crespigny, Rafe, Champions from Normandy: An Essay on the Early History of the Champion de Crespigny family 1350-1800 AD, Anne Young, (Ballarat West), 2017.

**แหล่งข้อมูลอื่น**
  Publications of Rafe de Crespigny at the ANU Australian Centre on China in the World-  Interview with Rafe de Crespigny
หมวดหมู่:ชาวออสเตรเลียเชื้อสายฝรั่งเศส
หมวดหมู่:ศิษย์เก่าจากมหาวิทยาลัยแห่งชาติออสเตรเลีย
หมวดหมู่:บุคคลจากมหาวิทยาลัยเคมบริดจ์
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2479
วิกิพีเดีย:โครงการวิกิทวารวดี/บทความแนะนำ

เมืองคูบัว เป็นเมืองโบราณอยู่ห่างจากเมืองราชบุรีไปทางทิศตะวันออกเฉียงใต้ 12 กิโลเมตร คาดว่าสร้างมาตั้งแต่พุทธศตวรรษที่ 12 ในอาณาจักรทวารวดี และเป็นหนึ่งในเมืองสำคัญของอาณาจักรนี้
ลักษณะทางกายภาพของเมืองนั้นมีคูน้ำและคันดินล้อมรอบ ลักษณะเป็นรูปสี่เหลี่ยมผืนผ้า วางตัวในแนวทิศเหนือ-ใต้ มีลำห้วยธรรมชาติไหลผ่านหลายสาย ลำห้วยเหล่านี้เป็นลำห้วยสาขาของลำน้ำสายใหญ่ คือ แม่น้ำอ้อม (แม่น้ำแม่กลองสายเดิม) และแม่น้ำแม่กลอง
การสำรวจเมืองคูบัวตั้งแต่ พ.ศ. 2504 พบโบราณสถานที่ตั้งอยู่ภายในและภายนอกคูเมืองจำนวน 67 แห่ง กรมศิลปากรดำเนินการขุดแต่งแล้วจำนวน 23 แห่ง ส่วนใหญ่เป็นซากฐานสถูปเจดีย์ที่สร้างขึ้นสืบเนื่องกับศาสนาพุทธ ทั้งฝ่ายเถรวาทและมหายาน ...อ่านเพิ่ม
เมืองเสมา เป็นเมืองโบราณอยู่ห่างจากอำเภอสูงเนิน จังหวัดนครราชสีมาไปทางทิศเหนือ 5 กิโลเมตร คาดว่ามีการอยู่อาศัยตั้งแต่สมัยก่อนประวัติศาสตร์ ต่อมาเป็นเมืองโบราณร่วมสมัยวัฒนธรรมทวารวดีและวัฒนธรรมขอม
ลักษณะทางกายภาพของเมืองนั้นมีคูน้ำคันดินล้อมรอบ แผนผังเมืองเป็นรูปกลมรีไม่สม่ำเสมอ มีกำแพงเมืองชั้นเดียว ลำน้ำสำคัญที่ไหลผ่าน คือ ลำตะคองซึ่งไหลผ่านทางทิศใต้ของเมือง และห้วยไผ่ไหลผ่านทางทิศตะวันตกของเมือง เมืองเสมามีลักษณะการสร้างเมืองซ้อนกันสองชั้น เรียกว่า เมืองนอก–เมืองใน
ต่อมาในปี พ.ศ. 2533 และ พ.ศ. 2542 กรมศิลปากรได้สำรวจและขุดค้นเมืองเสมา พบโบราณสถานที่ตั้งอยู่ภายในเขตเมืองชั้นในและในเขตเมืองชั้นนอกจำนวน 11 แห่ง ส่วนใหญ่เป็นซากวิหารที่สร้างโดยได้รับอิทธิพลมาจากศาสนาพุทธ ทั้งฝ่ายเถรวาทและมหายาน และศาสนาพราหมณ์ ฝ่ายไศวนิกาย ที่ได้รับอิทธิพลวัฒนธรรมทวารวดีและวัฒนธรรมเขมร ...อ่านเพิ่ม
พระธาตุยาคู เป็นโบราณสถานทางตอนเหนือของเมืองฟ้าแดดสงยาง คาดว่าสร้างราวสมัยทวารวดีช่วงพุทธศตวรรษที่ 12–16
โบราณสถานประกอบไปด้วยพระธาตุ เป็นศาสนสถานเนื่องในศาสนาพุทธในสมัยทวารวดี โดยลักษณะฐานอิฐสี่เหลี่ยมยกเก็จมีบันไดทางขึ้นทั้งสี่ด้าน ก่อด้วยอิฐขนาดใหญ่แบบอิฐที่พบในโบราณสถานสมัยทวารวดี ไม่สอปูน ด้านบนเป็นฐานแปดเหลี่ยม เป็นเจดีย์แบบสมัยอยุธยาซ้อนทับและมีหลักฐานว่าบูรณะใหม่ในสมัยรัตนโกสินทร์ รวมความสูงปัจจุบันสูง 15 เมตร มีขนาดกว้าง 16 เมตร 
ลักษณะของพระธาตุยาคูจากการขุดแต่งของกรมศิลปากรพบว่า กํอนที่จะเป็นองค์สถูปเจดีย์ ได้พบฐานเดิมซึ่งลึกลงไปจากสถานสถูปเจดีย์ในปัจจุบันอีกชั้นหนึ่ง กํอด้วยอิฐมีผังคล้ายรูปกากบาท แตํมีการยํอมุม ที่ตรงปลายของแตํละด้านที่ยื่นออกไปมีความสูงจากพื้นลํางขึ้นมาประมาณ 1 เมตรเศษ ตํอจากนั้นจึงเป็นฐานที่บูรณะขึ้นใหมํจากลักษณะที่เป็นกองอิฐธรรมดาตามรอยเดิมในลักษณะของฐานเขียง ผังแปดเหลี่ยมซ้อนกันสามชั้น และอีกชั้นที่สี่มีความสูงมากกวําทุกชั้นแตํทําสํวนบนสอบเข้าเล็กน้อย จากนั้นทําตอนบนเหนือขึ้นไปผายออกเล็กน้อย ทําส่วนบนสอบเข้าหาจุดศูนย์กลางโดยการกํออิฐลดหลั่นเป็นขั้นบันไดขึ้นไปตอนบน แล้วจึงเป็นองค์ระฆังแปดเหลี่ยม ทรงอวบอ้วนสอบเข้าตอนปลายเล็กน้อยจากองค์ระฆังขึ้นไปชํารุดแตํถูกบูรณะขึ้นใหม่ ...อ่านเพิ่ม
หมวดหมู่:โครงการวิกิทวารวดี
ขบวนการอวาทาโร่ ดงบราเธอร์ส THE MOVIE ปิ๊งรักครั้งใหม่ของนายฮีโร่

ขบวนการอวาทาโร่ ดงบราเธอร์ส THE MOVIE รักแรกนั้นคือฮีโร่ (Avataro Sentai Donbrothers the Movie: Shin Hatsukoi Hero) เป็นภาพยนตร์ที่ออกฉายเมื่อวันที่ 22 กรกฎาคม พ.ศ. 2565 โดยฉายควบกับ มาสค์ไรเดอร์รีไวซ์ เดอะมูวี่ แบทเทิลแฟมิเรีย ระเบิดศึกครอบครัว

**เนื้อเรื่อง**
เมื่อโมโมอิ ทาโร่และพวกได้ถูกเชิญร่วมเล่นภาพยนตร์ ปิ๊งรักครั้งใหม่ของนายฮีโร่ ที่อำนวยการสร้างโดย ซาเองุสะ เรย์โกะ
หลังจากที่ฮารุกะถูกตราหน้าว่าเป็นยัยขี้ก๊อป จากผลงานที่(คนเข้าใจว่า)เธอไปก๊อปเขามาก็ดังพลุแตกจนได้ถูกสร้างเป็นภาพยนตร์ เธอจึงตกลงที่จะปรากฏตัวในภาพยนตร์เรื่องนี้เพื่อชี้แจงความจริงของข้อสงสัยเรื่องผลงานที่(คนเข้าใจว่า)เธอไปก๊อปเขามา อีกทั้งภาพยนตร์เรื่องนี้ถูกอยู่ภายใต้การดูแลของผู้กำกับคุโรอิวะ อีกทั้งโกชิคิตะ ไคโตะและเหล่าโนโตะถูกเพิ่มเข้ามาเป็นนักแสดงภาพยนตร์เรื่องนี้ และเรื่องราวก็เริ่มเปลี่ยนไปทีละคนU17744

**ตัวละคร**
สำหรับตัวละครที่ปรากฏในทีวีซีรีส์ดูเพิ่มเติมที่ ขบวนการอวาทาโร่ ดงบราเธอร์ส#ตัวละคร
ซาเองุสะ เรย์โกะ (三枝 玲子)
รับบทโดย ชิมาซากิ วาคาโกะ (島崎和歌子)PAN พากย์ไทย: นันทนาพร ประสมศรี (Cartoon Club)
ผู้อำนวยการสร้างภาพยนตร์ปิ๊งรักครั้งใหม่ของนายฮีโร่ เป็นผู้เชิญโมโมอิ ทาโร่และพวกมาร่วมแสดงภาพยนตร์ที่เธอสร้าง
ผู้กำกับคุโรอิวะ (黒岩監督)
รับบทโดย เคียว โนบุโอะ (姜暢雄)PAN พากย์ไทย: ประภัฒน์ สินธพวรกุล (Cartoon Club)
ผู้กำกับภาพยนตร์ที่เน้นเรื่องสไตล์ความสมจริง
ชิอินะ นาโอกิ (椎名 ナオキ)
นักเขียนการ์ตูนเรื่อง ปิ๊งรักครั้งใหม่ของนายฮีโร่ ที่ทำให้ฮารุกะถูกตราหน้าว่าเป็นผู้ลอกเลียนแบบ โดยปกติมักปรากฏตัวในชุดมาสคอตกระต่ายสีชมพู ในเรื่องปรากฏตัวในช่วงรอบปฐมทัศน์ของภาพยนตร์
ทั้งนี้ในทีวีซีรีส์ได้ปรากฏในตอนที่ 22 และ 43 โดยในตอนที่ 43 ได้เผยว่าตัวจริงนั่นก็คือ คิโต ฮารุกะ จากช่วงเวลาในโลกอนาคตที่เดินทางผ่านยังช่วงเวลาปัจจุบัน และที่สวมชุดกระต่ายนั้นเพื่อที่จะหลีกเลี่ยงการค้นพบว่ามีตัวตนของฮารุกะอีกคนที่มาจากช่วงเวลาในปัจจุบัน 
ยูกิ คาโอริ (結木 かおり)
รับบทโดย อิชิดะ ริกะ (岸田里佳)PAN พากย์ไทย: กรรัตน์ วงศ์เวชสวัสดิ์ (Cartoon Club)

**ฮิโตสึคิที่ปรากฏตัวเฉพาะในภาพยนตร์**
นินปูคิ (忍風鬼)
ร่างแปลงของผู้กำกับคุโรอิวะ เกิดจากความต้องการหานักแสดงตัวประกอบUYB23- ต้นแบบมาจาก ขบวนการนินจาวายุ เฮอร์ริเคนเจอร์

**ข้อมูลอื่นๆ**
ปิ๊งรักครั้งใหม่ของนายฮีโร่ (新・初恋ヒーロー)

**อ้างอิง**

**แหล่งข้อมูลอื่น**
 劇場版 仮面ライダーリバイス／暴太郎戦隊ドンブラザーズ THE MOVIE- toeiHERO_movie
หมวดหมู่:ภาพยนตร์ซูเปอร์เซ็นไต
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่ออกฉายในปี พ.ศ. 2565
มีลูติน มีลานโควิช

ภาพมีลูติน มิลานโควิช ในธนบัตรของเซอร์เบีย
มีลูติน มีลานโควิช (Милутин Миланковић, Milutin Milanković, ; 28 พฤษภาคม 1879 – 12 ธันวาคม 1958) เป็นนักคณิตศาสตร์, นักดาราศาสตร์, นักภูมิอากาศวิทยา, นักวิศวกรรมโยธา และ นักธรณีฟิสิกส์ชาวเซอร์เบีย เป็นที่รู้จักจากงานวิจัยของเขาเกี่ยวกับความเปลี่ยนแปลงของสภาพอากาศเป็นคาบซึ่งขึ้นกับความเยื้องศูนย์กลางของวงโคจร ของโลก ความเอียงของแกนหมุนของโลก และ การหมุนควงของแกนหมุน ซึ่งเรียกว่า วัฏจักรมีลานโควิช 

**ชีวประวัติ**
เกิดที่เมืองดัลย์ ใกล้เมืองออซิเยกในจักรวรรดิออสเตรีย-ฮังการี หลังจากศึกษาวิศวกรรมโยธาที่มหาวิทยาลัยเทคนิคเวียนนา เขาได้ทำงานในโรงงานในกรุงเวียนนา และมีส่วนร่วมในสถาปัตยกรรมอาคารหลายแห่ง ในปี 1909 เขาได้รับแต่งตั้งเป็นศาสตราจารย์ด้านคณิตศาสตร์ประยุกต์ที่มหาวิทยาลัยเบลเกรด
ในช่วงต้นปี 1912 เขาเริ่มสนใจในบทบาทของดวงอาทิตย์ต่อสภาพอากาศและอุณหภูมิของดาวเคราะห์ และผลการวิจัยของเขาได้รับการตีพิมพ์ในปี 1920 ในชื่อ Théorie mathématique des phénomènes thermiques produits par la radiation solaire ผลลัพธ์นี้ได้รับความสนใจเป็นอย่างมากในโลกวิทยาศาสตร์
เขามีส่วนร่วมในการเขียน Handbuch der Klimatologie และในปี 1930 ได้ตีพิมพ์ Mathematische Klimalehre und astronomische Theorie der Klimaschwankungen เขาได้ปรับปรุงทฤษฎีการหมุนควงของแกนการหมุนของโลกและสร้างทฤษฎีของวัฏจักรยุคธารน้ำแข็ง จากทฤษฎีที่ตั้งสมมุติฐานขึ้นโดยเจมส์ ครอล ในศตวรรษที่ 19
ภาพเหมือนของเขาปรากฏบนธนบัตรมูลค่า 2,000 ดีนาร์เซอร์เบียที่ออกในสาธารณรัฐเซอร์เบีย

**อ้างอิง**
หมวดหมู่:บุคคลที่เสียชีวิตในปี พ.ศ. 2501
หมวดหมู่:บุคคลที่เกิดในปี พ.ศ. 2422
หมวดหมู่:นักธรณีฟิสิกส์
หมวดหมู่:นักดาราศาสตร์ชาวเซอร์เบีย
หมวดหมู่:นักคณิตศาสตร์ชาวเซอร์เบีย
หมวดหมู่:นักวิทยาศาสตร์ชาวเซอร์เบีย

หมวดหมู่:นักวิทยาศาสตร์แบ่งตามสัญชาติ
หมวดหมู่:ชาวเซอร์เบียแบ่งตามอาชีพ
เทสลา

เทสลา (Tesla) อาจหมายถึง- นิโคลา เทสลา - นักวิทยาศาสตร์ชาวเซอร์เบีย- เทสลา (หน่วยวัด) - หน่วยของการเหนี่ยวนำทางแม่เหล็กไฟฟ้า ตั้งชื่อตามนิโคลา เทสลา- เทสลา (บริษัท) - บริษัทของสหรัฐอเมริกา
** เทสลา (ประเทศไทย)
เมฆฮิลส์

ไฟล์:Kuiper oort.jpg|300px|thumb|ภาพตามทฤษฎีของเมฆออร์ต เมฆฮิลส์ และแถบไคเปอร์
เมฆฮิลส์ (Hills cloud) หรือ เมฆออร์ตชั้นใน (inner Oort cloud) เป็นจานรอบดาวฤกษ์ ตามทฤษฎีที่สันนิษฐานไว้ว่าอยู่ด้านในของเมฆออร์ต ตั้งชื่อตามแจ็ก จี. ฮิลส์ ซึ่งเป็นผู้เสนอขึ้น ขอบด้านนอกของแผ่นจานอยู่ห่างจากดวงอาทิตย์ ประมาณ 20,000 ถึง 30,000 AU ส่วนขอบด้านในยังไม่ทราบชัดเจนนัก แต่คาดกันไว้ว่าอยู่ที่ประมาณ 250 ถึง 1500 AU ซึ่งเลยวงโคจรของ ดาวเคราะห์ และวัตถุในแถบไคเปอร์ไป
สมมติฐานเมฆฮิลส์ถูกเสนอเพื่ออธิบายความขัดแย้งของสมมติฐานเมฆออร์ต ดาวหางในเมฆออร์ตถูกรบกวนอย่างต่อเนื่องจากอิทธิพลแรงโน้มถ่วงของดาราจักรทางช้างเผือกและดาวฤกษ์ใกล้เคียง ดังนั้นแล้ว ดาวหางจำนวนไม่น้อยจึงน่าจะออกจากระบบสุริยะ หรือบ้างก็เข้าสู่ระบบสุริยะชั้นใน และระเหย หรือตกลงบนดวงอาทิตย์หรือดาวเคราะห์ยักษ์เช่นดาวพฤหัสบดีไปหมดแล้ว อย่างไรก็ตาม ยังเชื่อว่ามีดาวหางจำนวนมากพอสมควรในเมฆออร์ตซึ่งยังต้องการหาแหล่งที่มาของดาวหางที่ไหนสักแห่ง
ในสมมติฐานเมฆฮิลส์นั้น ได้คาดการณ์การมีอยู่ของเมฆฮิลส์ที่มีจำนวนวัตถุมากขึ้นเพื่อไขปัญหาการคงอยู่ของเมฆออร์ต วัตถุที่พุ่งออกมาจากเมฆฮิลส์ไปยังบริเวณของเมฆออร์ตนั้นจะคอยค้ำจุนเมฆออร์ตไว้ เชื่อกันว่าเมฆฮิลส์เป็นบริเวณที่มีดาวหางรวมตัวกันอยู่มากที่สุดในระบบสุริยะ และถ้าเมฆฮิลส์มีอยู่จริง มันจะมีดาวหางมากกว่าเมฆออร์ตประมาณ 5 เท่า
ในช่วงไม่กี่ปีที่ผ่านมา มีการค้นพบวัตถุที่เป็นไปได้หลายอย่าง เช่น ดาวหางและดาวเคราะห์น้อยที่เชื่อว่ามีต้นกำเนิดจากเมฆฮิลส์ ซึ่งสนับสนุนการมีอยู่ของเมฆฮิลส์ ถ้าเมฆฮิลส์มีอยู่จริง ความหนาแน่นของมันควรจะสูงกว่าเมฆออร์ต ดาวหางเมฆออร์ตโคจรเป็นวงกลมภายใต้อิทธิพลของปฏิสัมพันธ์ระหว่างแรงโน้มถ่วงของดาวฤกษ์ใกล้เคียงและผลกระทบจากแรงน้ำขึ้นน้ำลงของทางช้างเผือก แต่ดาวหางในเมฆฮิลส์นั้นบางทีอาจไม่เป็นเช่นนั้น มวลรวมของเมฆฮิลส์ยังไม่เป็นที่ทราบแน่ชัด แต่นักวิจัยบางคนเชื่อว่ามีมวลมากกว่าเมฆออร์ตชั้นนอกหลายเท่า

**อ้างอิง**
หมวดหมู่:วัตถุพ้นดาวเนปจูน
วัดท่าโสม (จังหวัดตราด)

วัดท่าโสม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าโสม อำเภอเขาสมิง จังหวัดตราด มีที่ดินทั้งสิ้นจำนวน 3 แปลง ได้แก่ บริเวณที่ตั้งวัด มีเนื้อที่ 18 ไร่ 11 ตารางวา บริเวณตำบลท่าโสม อำเภอเขาสมิง จังหวัดตราด 16 ไร่ 2 งาน 63 ตารางวา และ บริเวณตำบลท่าโสม อำเภอเขาสมิง จังหวัดตราด 7 ไร่ 71 ตารางวา ปัจจุบันมีพระครูวิมลโสมนันท์ (โชค) เป็นเจ้าอาวาส
วัดท่าโสม เดิมชาวบ้านเคยเรียกว่า วัดมหา บ้างเรียก วัดศรีษะปาราม แต่จากเอกสารจดหมายเหตุเรื่องการขอรับพระราชทานที่ผูกพันธสีมา เมื่อ ร.ศ. 117 (พ.ศ. 2441) ระบุชื่อว่า วัดมหาศรีษศะปาราม วัดท่าโสมตั้งวัดเมื่อ พ.ศ. 2405 ในรัชสมัยพระบาทสมเด็จพระจุลจอมเกล้าเจ้าอยู่หัว ได้รับพระราชทานวิสุงคามสีมาเมื่อ พ.ศ. 2441 ได้รับพระราชทานวิสุงคามสีมาครั้งหลังเมื่อวันที่ 3 ตุลาคม พ.ศ. 2543
อาคารเสนาสนะที่สำคัญ ได้แก่ วิหารหลวงพ่อไม้ ซึ่งเดิมเป็นอุโบสถเก่าของวัด ปัจจุบันเป็นที่ประดิษฐานของหลวงพ่อไม้  เป็นพระพุทธรูปปางสมาธิแกะสลักด้วยไม้ตะเคียน และพระพุทธรูปไม้ขนาดใหญ่ปางปรินิพพานแกะสลักด้วยไม้สักทอง รวมไปถึงพระหยกที่นำมาจากเมืองจีนใหญ่ที่สุดในภาคตะวันออก อุโบสถหลังใหม่ที่สร้างขึ้นเมื่อ 2542 ประดิษฐานพระพุทธรูปสำคัญคือพระพุทธรูปหยกขาวทรงเครื่องจักรพรรดิ และภายในอุโบสถมีภาพเขียนจิตรกรรมฝาผนังเป็นภาพพุทธประวัติ วัดยังเป็นที่ตั้งของศูนย์บูรณาการวัฒนธรรมไทยสายใยชุมชนตำบลท่าโสม ซึ่งเป็นแหล่งศึกษาหาความรู้และพิพิธภัณฑ์

**อ้างอิง**
ท่าโสม
หมวดหมู่:อำเภอเขาสมิง
ประเทศลักเซมเบิร์กในโอลิมปิกฤดูร้อน 2024

ประเทศลักเซมเบิร์ก มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ประเทศลักเซมเบิร์กเข้าร่วมแข่งขันในโอลิมปิกฤดูร้อนทุกครั้งนับตั้งแต่เปิดตัวอย่างเป็นทางการในโอลิมปิกฤดูร้อน 1900 ยกเว้นสามครั้งที่แตกต่างกัน ได้แก่ เซนต์หลุยส์ 1904, ลอนดอน 1908 และ ลอสแอนเจลิส 1932 ในช่วงภาวะเศรษฐกิจตกต่ำครั้งใหญ่ทั่วโลก

**นักกีฬา**
รายการต่อไปนี้เป็นจำนวนผู้เข้าแข่งขันในครั้งนี้

**กรีฑา**
ผลการแข่งขันดังนี้
รายการลู่และถนน

**อ้างอิง**
ลักเซมเบิร์ก
2024
ประเทศแกมเบียในโอลิมปิกฤดูร้อน 2024

ประเทศแกมเบีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวติดต่อกันเป็นครั้งที่ 11 ของประเทศในโอลิมปิกฤดูร้อน

**นักกีฬา**
รายการต่อไปนี้เป็นจำนวนผู้เข้าแข่งขันในครั้งนี้

**กรีฑา**
ผลการแข่งขันดังนี้
รายการลู่และถนน

**อ้างอิง**
แกมเบีย
2024
ประเทศแคเมอรูนในโอลิมปิกฤดูร้อน 2024

ประเทศแคเมอรูน มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ประเทศแคเมอรูนเข้าร่วมแข่งขันในโอลิมปิกฤดูร้อนเป็นครั้ง 16 ติดต่อกันในโอลิมปิกฤดูร้อน

**นักกีฬา**
รายการต่อไปนี้เป็นจำนวนผู้เข้าแข่งขันในครั้งนี้

**กรีฑา**
ผลการแข่งขันดังนี้
รายการลู่และถนน

**อ้างอิง**
แคเมอรูน
2024
ประเทศจาเมกาในโอลิมปิกฤดูร้อน 2024

ประเทศจาเมกา มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ประเทศจาเมกาเข้าร่วมแข่งขันในโอลิมปิกฤดูร้อนจะเป็นครั้งที่ 18 ในฐานะรัฐเอกราช แม้ว่าใน 4 ครั้งอื่น ๆ จะมีการแข่งขันในฐานะส่วนหนึ่งของสหพันธรัฐอินเดียตะวันตกภายใต้อาณานิคมของอังกฤษ

**นักกีฬา**
รายการต่อไปนี้เป็นจำนวนผู้เข้าแข่งขันในครั้งนี้

**กรีฑา**
ผลการแข่งขันดังนี้
รายการลาน

**อ้างอิง**
จาเมกา
2024
แสงโลก

แสงโลก (earthlight หรือ earthshine) อาจหมายถึง- แสงโลก (ดาราศาสตร์) - ปรากฏการณ์ทางดาราศาสตร์- แสงโลก (นวนิยาย) - นวนิยายของอาร์เธอร์ ซี. คลาร์ก
วัดจันทร์ธาดาประชาราม

วัดจันทร์ธาดาประชาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตาเนาะแมเราะ อำเภอเบตง จังหวัดยะลา วัดยังเป็นที่ตั้งของสำนักปฏิบัติธรรมประจำจังหวัดยะลา แห่งที่ 8 ปัจจุบันมีพระครูเกษมธรรมธาดา เป็นเจ้าอาวาส
วัดจันทร์ธาดาประชาราม หรือ วัด กม.7 เพราะอยู่ห่างจากตัวเมืองเบตงประมาณ 7 กิโลเมตร ก่อตั้งเมื่อ พ.ศ. 2507 โดยมีพระครูทักษิณันตบริหาร (พ่อท่านคล้าย สุชาโต) เป็นเจ้าอาวาสรูแแรก เป็นเจ้าอาวาสมาจนกระทั่งละสังขาร ซึ่งสรีระของท่านตั้งอยู่ภายในอาคาร 80 ปี ซึ่งปัจจุบันมีประชาชนเข้ามาท่องเที่ยว ทำบุญ กราบไหว้ สำนักงานพระพุทธศาสนาแห่งชาติระบุว่าตั้งวัดเมื่อวันที่ 6 กุมภาพันธ์ พ.ศ. 2516 ได้รับพระราชทานวิสุงคามสีมาเมื่อวันที่ 3 กรกฎาคม พ.ศ. 2528
ภายในวัดมีพระปรางค์เปิดโลกอยู่ด้านบน ต่อด้วยลงมาในชั้นกลางเป็นพระสังกัจจายน์ และชั้นล่างเป็นวิหารหลวงปู่ทวด และวิหารพระพุทธไสยาสน์ (พระนอน) ขนาดยาว 20 เมตร สร้างพระพุทธไสยาสน์ (พระนอน) เพื่อสานต่อเจตนารมร์ของพระครูทักษิณันตบริหาร (พ่อท่านคล้าย สุชาโต) ภายในพระนอนสามารถลอดผ่านเข้าไปได้ และจะพบเป็นหัวใจพระนอน

**อ้างอิง**
จันทร์ธาดาประชาราม
วัดนพวงศาราม

วัดนพวงศาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลสะบารัง อำเภอเมืองปัตตานี จังหวัดปัตตานี มีที่ดินตั้งวัดเนื้อที่ 26 ไร่ 3 งาน 62.5 ตารางวา มีที่ธรณีสงฆ์ 1 แปลง เนื้อที่ 5 ไร่ 2 งาน 10.3 ตารางวา
วัดนพวงศารามตั้งวัดเมื่อ พ.ศ. 2470 เริ่มแรกสร้างวัด พระญาณเวที ชินสีห์สาสนุเทศ วัดราชบพิธสถิตมหาสีมารามราชวรวิหาร กรุงเทพมหานคร ได้รับแต่งตั้งให้มาดำรงตำแหน่งเจ้าคณะมณฑลปัตตานี ได้ตั้งสำนักงานคณะสงฆ์อยู่ที่วัดหงสาราม อำเภอปะนาเระ ซึ่งห่างจากตัวจังหวัดประมาณ 32 กิโลเมตร การคมนาคมไม่สะดวก จึงได้สร้างวัดขึ้นที่บ้านโคกม่วง อำเภอเมืองปัตตานี เมื่อสร้างวัดขึ้นแล้วเรียกว่า วัดใหม่ปัตตานี ต่อมาได้เปลี่ยนเป็น "วัดนพวงศาราม" เมื่อวันที่ 7 สิงหาคม พ.ศ. 2472 (ก่อน พ.ศ. 2511 สะกดว่า วัดนภวงศาราม) ได้รับพระราชทานวิสุงคามสีมาเมื่อวันที่ 23 สิงหาคม พ.ศ. 2477 เขตวิสุงคามสีมากว้าง 40 เมตร ยาว 80 เมตร ได้ผูกพัทธสีมาเมื่อวันที่ 1 เมษายน พ.ศ. 2515 
อาคารเสนาสนะต่าง ๆ ได้แก่ อุโบสถกว้าง 9 เมตร ยาว 24 เมตร สร้างเมื่อ พ.ศ. 2524 โครงสร้างคอนกรีตเสริมเหล็ก หลังคาสามชั้นแบบของกรมศิลปากร ศาลาการเปรียญกว้าง 9 เมตร ยาว 28 เมตร สร้างเมื่อ พ.ศ. 2515 โครงสร้างคอนกรีตชั้นเดียว หอสวดมนต์กว้าง 7 เมตร ยาว 16 เมตร สร้างเมื่อ พ.ศ. 2526 โครงสร้างคอนกรีตสองชั้น กุฏิสงฆ์ จำนวน 12 หลัง โครงสร้างเป็นอาคารทรงไทยชั้นเดียว 11 หลัง ใช้เป็นกุฏีรับรองอาคันตุกะ 1 หลัง และเป็นอาคารสองชั้นอีก 1 หลัง ปูชนียวัตถุมี พระพุทธรูปขัด 1 องค์ ขนาดกลาง 2 องค์ และพระพุทธรูปปิดทองขนาดใหญ่อีก 1 องค์ และมีตู้ลายทองรดน้ำ 1 ตู้

**อ้างอิง**
นพวงศาราม
หมวดหมู่:ศาสนสถานในอำเภอเมืองปัตตานี
นีกอลา ฟาซีโย เดอ ดุยเย

นีกอลา ฟาซีโย เดอ ดุยเย (Nicolas Fatio de Duillier; 26 กุมภาพันธ์ 1664 – 12 พฤษภาคม 1753) เป็นนักคณิตศาสตร์และนักดาราศาสตร์ชาวสวิส
เขาเป็นที่รู้จักจากงานวิจัยเกี่ยวกับแสงจักรราศี และมีชื่อในประวัติศาสตร์วิทยาศาสตร์ในฐานะบุคคลที่จุดชนวนความขัดแย้งระหว่างไอแซก นิวตัน กับก็อทฟรีท วิลเฮ็ล์ม ไลบ์นิทซ์ เกี่ยวกับเรื่องการเป็นผู้ค้นพบแคลคูลัส นอกจากนี้เขายังพัฒนาและจดสิทธิบัตรวิธีการใช้อัญมณีสำหรับตลับลูกปืนของนาฬิกาอีกด้วย

**ชีวประวัติ**
นีกอลา ฟาซีโย เกิดที่เมืองบาเซิล ประเทศสวิตเซอร์แลนด์ในปี 1664 เขาย้ายไปที่ดุยเยในปี 1672 และเมื่ออายุ 18 ปี เขาย้ายไปปารีสเพื่อศึกษาดาราศาสตร์กับโจวันนี โดเมนีโก กัสซีนี ที่หอดูดาวปารีส
ในปี 1684 เขาได้แสดงให้เห็นว่าปรากฏการณ์ที่เรียกว่าแสงจักรราศีนั้นเกิดจากการกระเจิงของแสงอาทิตย์เนื่องจากฝุ่นจำนวนมากภายในสุริยวิถี

**อ้างอิง**
หมวดหมู่:บุคคลที่เสียชีวิตในปี พ.ศ. 2296
หมวดหมู่:บุคคลจากรัฐบาเซิล-ชตัท
หมวดหมู่:ภาคีสมาชิกราชสมาคมแห่งลอนดอน
หมวดหมู่:นักคณิตศาสตร์ชาวสวิส
หมวดหมู่:นักดาราศาสตร์ชาวสวิส
เหตุโจมตีสถานีรถไฟชาปลือแน

ในวันที่ 24 สิงหาคม พ.ศ. 2565 ซึ่งเป็นวันฉลองการประกาศเอกราชของประเทศยูเครน สถานีรถไฟและบ้านเรือนข้างเคียงในนิคมชาปลือแน แคว้นดนีปรอแปตร็อวสก์ ถูกกองทัพรัสเซียยิงถล่ม ส่งผลให้มีผู้เสียชีวิตอย่างน้อย 25 คน (รวมถึงเด็กอายุ 6 ปี และ 11 ปี) และมีผู้บาดเจ็บประมาณ 31 คน

**ภูมิหลัง**
สถานีรถไฟชาปลือแนตั้งอยู่ในเส้นทางอพยพทางรถไฟของพลเรือนยูเครนจากเมืองปอกร็อวสก์ในแคว้นดอแนตสก์ทางภาคตะวันออก ไปยังเมืองลวิวในแคว้นลวิวทางภาคตะวันตก

**การโจมตี**
ในช่วงบ่ายของวันที่ 24 สิงหาคม พ.ศ. 2565 กองทัพรัสเซียก่อเหตุยิงโจมตีนิคมชาปลือแนด้วยขีปนาวุธ 5 ลูก ขีปนาวุธลูกแรกพุ่งตกใส่บ้านหลังหนึ่ง ส่งผลให้ผู้หญิงและเด็กชายอายุ 11 และ 13 ปี ถูกฝังอยู่ใต้ซากปรักหักพัง ชาวบ้านช่วยเหลือผู้หญิงและเด็กชายอายุ 13 ปีออกมาได้ แต่เด็กชายอายุ 11 ปีเสียชีวิต ขีปนาวุธลูกอื่น ๆ พุ่งไปทางสถานีรถไฟชาปลือแน โดยลูกที่สองสร้างความเสียหายแก่ตัวสถานีและอาคารสาธารณูปโภคของการรถไฟ ส่วนลูกที่เหลือพุ่งใส่ตู้รถไฟโดยตรง ส่งผลให้ไฟลุกท่วมตู้รถไฟ 5 ตู้

**ผู้เสียชีวิต**
ในเบื้องต้นทราบว่ามีผู้เสียชีวิต 15 คนและบาดเจ็บอีก 50 คนจากเหตุโจมตี ต่อมาจำนวนผู้เสียชีวิตเพิ่มขึ้นเป็น 22 คน โดย 5 คนในจำนวนนี้ถูกไฟคลอกในรถยนต์ (มีเด็กอายุ 6 ปีรวมอยู่ด้วย) ในคืนวันที่ 25 สิงหาคม หน่วยกู้ภัยยังคงพยายามดับเพลิงและปฏิบัติการค้นหา ในเช้าวันที่ 25 สิงหาคม จำนวนผู้เสียชีวิตเพิ่มขึ้นเป็น 25 คน ในจำนวนนี้เป็นพนักงานการรถไฟ 3 คน
ปฏิบัติการค้นหาและกู้ภัยเสร็จสิ้นเมื่อวันที่ 26 สิงหาคม

**ปฏิกิริยา**
ระหว่างการแถลงผ่านทางวิดีโอในการประชุมคณะมนตรีความมั่นคงแห่งสหประชาชาติ วอลอดือมือร์ แซแลนสกึย ประธานาธิบดียูเครน ประกาศข่าวการโจมตีที่เกิดขึ้นโดยกล่าวว่า "ตู้รถไฟ 4 ตู้ถูกไฟไหม้ ขณะนี้มีผู้เสียชีวิตอย่างน้อย 15 คนและบาดเจ็บประมาณ 50 คน หน่วยกู้ภัยกำลังทำงาน แต่โชคไม่ดีที่จำนวนผู้เสียชีวิตอาจเพิ่มขึ้นอีก นี่คือสิ่งที่พวกเราประสบอยู่ทุกวัน นี่คือวิธีที่รัสเซียเตรียมไว้สำหรับการประชุมครั้งนี้"
แม้จะเป็นที่ปรากฏว่ารัสเซียได้ใช้ขีปนาวุธมากกว่าหนึ่งลูกในการโจมตี แต่กระทรวงกลาโหมรัสเซียก็อ้างว่าฝ่ายตนได้พุ่งเป้าไปที่รถไฟทหารขบวนหนึ่งโดยใช้ขีปนาวุธอิสคันเดียร์เพียงลูกเดียว และการโจมตีของฝ่ายตนได้สังหารทหารยูเครนไป 200 นาย

**อ้างอิง**
หมวดหมู่:การสังหารหมู่ใน พ.ศ. 2565
หมวดหมู่:การรุกรานยูเครนของรัสเซีย พ.ศ. 2565
หมวดหมู่:แคว้นดนีปรอแปตร็อวสก์
สะพานสูง (แก้ความกำกวม)

สะพานสูง อาจหมายถึง- เขตสะพานสูง กรุงเทพมหานคร
** แขวงสะพานสูง- วัดธรรมาภิรตาราม (วัดสะพานสูง) เขตดุสิต กรุงเทพมหานคร- วัดสพานสูง อำเภอปากเกร็ด จังหวัดนนทบุรี
ฟ่าน จงเหยียน

ฟ่าน จงเหยียน (范仲淹; 1 ตุลาคม 989 – 19 มิถุนายน 1052) เป็นกวี ขุนนาง นักปรัชญา นักเขียน นักยุทธศาสตร์การทหารชาวจีน และราชบัณฑิตที่มีชื่อเสียงของราชวงศ์ซ่งเหนือ หลังจากรับราชการในราชสำนักมาหลายสิบปี ฟ่านก็ได้รับแต่งตั้งให้เป็นอัครมหาเสนาบดีแห่งจักรวรรดิซ่ง การเผยแพร่ปรัชญา การศึกษา และการเมืองของฟ่าน ยังคงมีอิทธิพลมาจนถึงทุกวันนี้ และงานเขียนของเขายังคงเป็นองค์ประกอบหลักของวรรณกรรมจีน

**อ้างอิง**
isbn=9780618133840 
*cite book|last=Mote |first=F.W.|title=Imperial China: 900-1800|publisher=Harvard University Press|year=1999|pages=124, 136–138 
*jstor=369121 
*website=media.people.com.cn 
*Book of Gaoping Fan Clan Genealogy (高平范氏族谱)
หมวดหมู่:ขุนนางจีน
หมวดหมู่:บุคคลในยุคราชวงศ์ซ่ง
หมวดหมู่:บุคคลในยุคราชวงศ์ซ่งเหนือ
หมวดหมู่:อัครมหาเสนาบดีราชวงศ์ซ่ง
หมวดหมู่:บุคคลที่เกิดในปี พ.ศ. 1532
หมวดหมู่:บุคคลที่เสียชีวิตในปี พ.ศ. 1595
เลย์ลา (วิดีโอเกม)

เลย์ลา (อักษรโรมัน: Layla; คาตากานะ: レイラ) เป็นวิดีโอเกมแอ็กชันเลื่อนด้านข้างที่ผลิตโดยบริษัทดีบี-ซอฟต์ ซึ่งเปิดตัวใน ค.ศ. 1986 เฉพาะสำหรับระบบแฟมิลีคอมพิวเตอร์ (นินเท็นโดเอนเตอร์เทนเมนต์ซิสเตมเวอร์ชันญี่ปุ่น)

**รูปแบบการเล่น**
ในเรื่องราวที่ได้รับแรงบันดาลใจจากซีรีส์ 2 สิงห์สาวเดอร์ตี้แพร์ เลย์ลาสมาชิกกลุ่มกองกำลังพิเศษแคตวัย 17 ปี จำเป็นต้องช่วยเหลือไอริส ผู้ร่วมทีมของเธอที่ถูกลักพาตัว โดย ดร. มานิโตกะ ผู้ชั่วร้าย เกมนี้ต้องสำรวจดาวเคราะห์น้อยแปดดวงเพื่อค้นหาไอริส ซึ่งแต่ละดวงแบ่งออกเป็นสองส่วน: ส่วนแรกเกี่ยวข้องกับพื้นผิวของดาวเคราะห์น้อย ในขณะที่ส่วนที่สองเกี่ยวข้องกับฐานศัตรูที่แท้จริง
หน้าจอของเกมจะเลื่อนจากซ้ายไปขวาเสมอและไม่ยอมให้มีการย้อนรอยในทุกด่าน ในขณะที่นำทางผ่านภายในที่เหมือนถ้ำของดาวเคราะห์น้อย จะต้องเอาดิสก์พาสเวิร์ดคืนมา โดยในตอนท้ายของแต่ละฐานมีบอสที่ต้องกำจัด และเมื่อพลังชีวิตของผู้เล่นเป็นศูนย์ เธอจะตายและเสียหนี่งชีวิตทันที ส่วนพาสเวิร์ดจะแสดงหลังจากผู้เล่นเกมโอเวอร์เพื่อให้ผู้เล่นสามารถดำเนินการต่อได้ในภายหลัง
เกมนี้สามารถใช้ปืนได้หลายแบบนอกเหนือจากระเบิดมือ ซึ่งปืนพกเป็นอาวุธเริ่มต้นของผู้เล่น แต่สามารถหาอาวุธที่ทรงพลังกว่านี้ได้จากการสำรวจ และอาวุธทุกชนิดมีจำนวนการใช้จำกัด นอกจากนี้ บล็อกบางบล็อกสามารถทำลายได้โดยใช้อาวุธที่ผู้เล่นเลือก ซึ่งบล็อกที่ทำลายได้และทำลายไม่ได้บางครั้งก็แยกไม่ออก ส่วนด่านโบนัสที่แบ่งสรรไปทั่วทั้งเกมทำให้ผู้เล่นสามารถทำลายฝูงบินของยานข้าศึกได้ในขณะที่พวกมันไม่สามารถโจมตีได้อย่างสมบูรณ์

**การตอบรับ**
เมื่อเกมเลย์ลาได้รับการประกาศในเดือนสิงหาคม ค.ศ. 1986 ซึ่งเดิมกำหนดว่าจะมาในเดือนกันยายน เกมดังกล่าวได้รับการกล่าวถึงว่ามีวีรสตรีเป็นคนที่สองในแฟมิคอม ต่อจากวาลคิรีจากเกมวาลคิรีโนะโบเค็ง: โทกิโนะคางิเด็นเซ็ตสึ (ส่วนเพศของซามุส อารัน จากเกมเมทรอยด์เป็นความลับ) อย่างไรก็ตาม ได้มีเกมที่มีตัวละครเอกเป็นผู้หญิงเพิ่มขึ้น เช่น อะธีนา, เดอะวิงออฟมาดูลา และกอลฟอร์ซ ซึ่งปรากฏในช่วงเวลาเดียวกันกับที่เปิดตัวในเดือนธันวาคมในที่สุด โดยเมื่อเปิดตัว เลย์ลาได้รับ 26 คะแนนจากเต็ม 40 คะแนน (5, 7, 7, 7 คะแนน โดยนักวิจารณ์สี่คน) ในนิตยสารแฟมิซือรายสัปดาห์ ซึ่งสามคนชื่นชมความน่ารักในคำอธิบายของพวกเขา ส่วนนักวิจารณ์สามคนจากมารุกัตสึ เอฟซี ให้คะแนนรวมที่ 11 จากเต็ม 15 คะแนน (4, 4, 3 คะแนน โดยนักวิจารณ์สามคน)

**ดูเพิ่ม**
 เกมเซ็นเตอร์ ซีเอกซ์ ซึ่งเป็นรายการโทรทัศน์ของญี่ปุ่นที่นำเสนอเกมดังกล่าวในหนึ่งของความท้าทายช่วงฤดูกาลที่ 11

**อ้างอิง**

**แหล่งข้อมูลอื่น**
 name=Layla-  Layla at GameFAQs
หมวดหมู่:วิดีโอเกมที่ออกวางจำหน่ายในปี พ.ศ. 2529
หมวดหมู่:บันเทิงคดีเกี่ยวกับดาวเคราะห์น้อย
หมวดหมู่:เกมสำหรับแฟมิคอม
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมผู้เล่นเดี่ยว
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีตัวละครเอกหญิง
รอเบิร์ต เอฟ. โกเด็ก

รอเบิร์ต แฟรงก์ โกเด็ก (Robert Frank Godec; เกิด 1956) เป็นนักการทูตชาวอเมริกันซึ่งดำรงตำแหน่งเอกอัครราชทูตสหรัฐประจำประเทศไทยคนปัจจุบันตั้งแต่เดือนตุลาคม 2022 เขาเคยดำรงตำแหน่งเอกอัครราชทูตสหรัฐประจำเคนยาระหว่างปี 2013 ถึง 2019 และเอกอัครราชทูตสหรัฐประจำตูนิเซียระหว่างปี 2006 ถึง 2009 เขายังดำรงตำแหน่งรักษาการผู้ช่วยเลขาธิการสำนักกิจการแอฟริกาตั้งแต่เดือนมกราคมถึงกันยายน 2021

**ชีวิตในวัยเด็กและการศึกษา**
โกเด็กเกิดที่เมืองแรนทูล รัฐอิลลินอย ในปี 1956 เขาสำเร็จการศึกษาศิลปศาสตรบัณฑิตสาขาการต่างประเทศจากมหาวิทยาลัยเวอร์จิเนียในปี 1979 และศิลปศาสตรมหาบัณฑิตสาขาความสัมพันธ์ระหว่างประเทศจากมหาวิทยาลัยเยล

**อาชีพ**

**เอกอัครราชทูตสหรัฐประจำเคนยา**
โกเด็กเป็นเอกอัครราชทูตสหรัฐประจำเคนยาระหว่างปี 2013-2019 ก่อนหน้านี้เขาเคยดำรงตำแหน่งอุปทูตประจำสถานทูตสหรัฐในกรุงไนโรบี ประเทศเคนยาในปี 2012

**เอกอัครราชทูตสหรัฐประจำประเทศไทย**
เมื่อวันศุกร์ที่ 1 เมษายน 2022 ประธานาธิบดีโจ ไบเดน เสนอชื่อโกเด็กให้เป็นเอกอัครราชทูตสหรัฐประจำประเทศไทยคนใหม่ การพิจารณาการเสนอชื่อของเขามีขึ้นในวันพุธที่ 12 กรกฎาคม 2022  โดยคณะกรรมาธิการด้านความสัมพันธ์ระหว่างประเทศวุฒิสภา คณะกรรมการรายงานการเสนอชื่อของเขาต่อวุฒิสภาในวันพุธที่ 3 สิงหาคม 2022 เขาได้รับความเห็นชอบจากวุฒิสภาผ่านการลงคะแนนเสียงในวันพฤหัสบดีที่ 4 สิงหาคม 2022 โกเด็กถวายอักษรสาส์นตราตั้งแด่พระบาทสมเด็จพระวชิรเกล้าเจ้าอยู่หัว ณ พระที่นั่งอัมพรสถาน เมื่อวันศุกร์ที่ 7 ตุลาคม 2022

**ชีวิตส่วนตัว**
ตั้งแต่ปี 1986 โกเด็กแต่งงานกับลอรี จี. แมกนุสสัน เขาสามารถพูดภาษาฝรั่งเศสและภาษาเยอรมันได้

**อ้างอิง**
หมวดหมู่:นักการทูตชาวอเมริกัน
หมวดหมู่:ศิษย์เก่าจากมหาวิทยาลัยเยล
จง-ยฺเหวียน

จง-ยฺเหวียน (中原) โดยทั่วไปหมายถึงส่วนหนึ่งของที่ราบภาคเหนือของจีนที่ล้อมรอบตอนล่างและตอนกลางของแม่น้ำฮวงโห โดยมีศูนย์กลางอยู่ที่พื้นที่ระหว่างลั่วหยางและไคเฟิง ถูกมองว่าเป็นแหล่งกำเนิดของอารยธรรมลุ่มแม่น้ำฮวงโห ในอดีต ชาวหัวเซียถือว่าจง-ยฺเหวียนเป็น 'ศูนย์กลางของโลก' กิจกรรมของมนุษย์ในภูมิภาคจง-ยฺเหวียน สามารถย้อนกลับไปได้ถึงยุคหินเก่า

**อ้างอิง**
หมวดหมู่:ภูมิภาคของประเทศจีน
กิเยร์โม อาโร

กิเยร์โม อาโร บาร์ราซา (Guillermo Haro Barraza, , 21 มีนาคม 1913 – 26 เมษายน 1988) เป็นนักดาราศาสตร์ ชาวเม็กซิโก เขาเป็นหนึ่งในผู้ค้นพบวัตถุเฮอร์บิก–อาโร ซึ่งเป็นวัตถุกำเนิดดาวฤกษ์ ร่วมกับจอร์จ เฮอร์บิก และมีส่วนในการพัฒนาดาราศาสตร์เม็กซิกัน

**อาชีพ**
อาโรเกิดในเม็กซิโกซิตีในปี 1913 ศึกษาปรัชญาที่มหาวิทยาลัยปกครองตนเองแห่งชาติเม็กซิโก (UNAM)
ใน ปี 1943 เขาสนใจดาราศาสตร์และกลายเป็นเจ้าหน้าที่ของหอดูดาวแห่งชาติเม็กซิโก ที่สร้างขึ้นใหม่
ตั้งแต่ปี 1943 ถึง 1944 เขาฝึกงานที่หอดูดาวมหาวิทยาลัยฮาร์วาร์ด และกลับประเทศในปี 1945 และทำวิจัยที่หอดูดาวแห่งชาติ จากนั้นทำงานที่หอดูดาวตากูบายาของ UNAM วัตถุที่ค้นพบในปี 1950 ถูกพบว่าเป็นวัตถุชนิดเดียวกับที่จอร์จ เฮอร์บิกค้นพบ และได้รับการตั้งชื่อว่าวัตถุเฮอร์บิก–อาโร ตามชื่อของทั้งสองคน
ใน 1959 เขากลายเป็นบุคคลแรกจากประเทศกำลังพัฒนาที่ได้รับเลือกเข้าสู่สมาคมดาราศาสตร์หลวง
ในปี 1985 เขาได้รับรางวัลเหรียญทองโลโมโนซอฟ
เขาเสียชีวิตในเม็กซิโกซิตีในปี 1988 ศพของเขาถูกฝังอยู่ที่นั่น
เขาแต่งงานสองครั้งในชีวิต ในปี 1968 เขาแต่งงานกับนักเขียนและนักข่าว เอเลนา โปเนียตอฟสกา มีลูกด้วยกัน 3 คน แต่หย่าร้างใน ปี 1981

**อ้างอิง**
หมวดหมู่:บุคคลที่เสียชีวิตในปี พ.ศ. 2531
หมวดหมู่:บุคคลที่เกิดในปี พ.ศ. 2456
หมวดหมู่:บุคคลจากเม็กซิโกซิตี
หมวดหมู่:นักดาราศาสตร์ชาวเม็กซิโก
หมวดหมู่:นักวิทยาศาสตร์ชาวเม็กซิโก

หมวดหมู่:นักวิทยาศาสตร์แบ่งตามสัญชาติ
หมวดหมู่:ชาวเม็กซิโกแบ่งตามอาชีพ
หมวดหมู่:เรดบูล

หมวดหมู่:เครื่องดื่มชูกำลัง
หมวดหมู่:กระทิงแดง
หมวดหมู่:เครื่องดื่มไทย
หมวดหมู่:เครื่องดื่มออสเตรีย
สโมสรฟุตบอลแมนเชสเตอร์ยูไนเต็ดในฤดูกาล 1959–60

ฤดูกาล 1959–60 เป็นฤดูกาลที่ 58 ของแมนเชสเตอร์ยูไนเต็ดในฟุตบอลลีก และเป็นฤดูกาลที่ 15 ติดต่อกันในลีกสูงสุดของฟุตบอลอังกฤษ พวกเขาจบอันดับที่ 7 ในลีก และกองหน้าเดนนิส ไวโอเล็ตทำสถิติยิง 32 ประตูในลีกต่อฤดูกาลให้กับสโมสร

**อ้างอิง**
หมวดหมู่:ฤดูกาลของสโมสรฟุตบอลแมนเชสเตอร์ยูไนเต็ด
อาริสตาร์โคส (แก้ความกำกวม)

อาริสตาร์โคส (Αρίσταρχος, ) อาจหมายถึง- อาริสตาร์โคสแห่งซาโมส - นักดาราศาสตร์และนักคณิตศาสตร์ชาวกรีกโบราณ- อาริสตาร์โคสแห่งซาโมทราแก (Ἀρίσταρχος ὁ Σαμόθραξ) - นักปรัชญากรีกโบราณ- อาริสตาร์โคสแห่งเทเกอา (Ἀρίσταρχος ὁ Τεγεάτης) - กวีโศกนาฏกรรมกรีกโบราณ- อาริสตาร์โคสแห่งเทสซาโลนี - ชาวมาซิโดเนียในพันธสัญญาใหม่- อาริสตาร์โคส (ปล่องภูเขาไฟ) - ปล่องภูเขาไฟ- 3999 อาริสตาร์โคส - ดาวเคราะห์น้อยที่อยู่ในแถบดาวเคราะห์น้อย
อี คัง-อิน

อี คัง-อิน (이강인; เกิด 19 กุมภาพันธ์ ค.ศ. 2001) เป็นนักฟุตบอลอาชีพชาวเกาหลีใต้ ปัจจุบันเล่นในตำแหน่งกองกลางตัวรุกให้แก่ปารีแซ็ง-แฌร์แม็ง สโมสรในลีกเอิง และทีมชาติเกาหลีใต้
อีคังอินเป็นนักฟุตบอลเยาวชนแห่งปีของเอเชียของสมาพันธ์ฟุตบอลเอเชียในปี 2019 ซึ่งเป็นปีเดียวกับที่เขาได้รับรางวัลจากฟุตบอลโลกเยาวชนอายุไม่เกิน 20 ปี 2019 ซึ่งทีมของอีจบรองแชมป์ในทัวร์นาเมนต์นี้ เขายังคว้าแชมป์โกปาเดลเรย์กับบาเลนเซียในฤดูกาลนั้นด้วย

**ระดับสโมสร**

**เรอัลมายอร์กา**
เมื่อวันที่ 30 สิงหาคม 2021 เรอัลมายอร์กายืนยันการคว้าตัวอีแบบฟรี ๆ โดยเซ็นสัญญา 4 ปี ในวันที่ 22 กันยายน 2021 เขาทำประตูแรกให้กับสโมสรในการแพ้ในลาลิกา 1–6 ต่อเรอัลมาดริด

**ปารีแซ็ง-แฌร์แม็ง**
ในวันเสาร์ที่ 8 กรกฎาคม 2023 ปารีแซ็ง-แฌร์แม็งประกาศการเซ็นสัญญากับอีในสัญญาระยะยาว 5 ปีจนถึงปี 2028 ทำให้เขากลายเป็นผู้เล่นชาวเกาหลีใต้คนแรกที่เล่นให้กับสโมสร เรอัลมายอร์กาได้รับค่าตัว 22 ล้านยูโรหลังจากที่อีผ่านการตรวจร่างกายเมื่อต้นเดือนมิถุนายน

**เกียรติประวัติ**
บาเลนเซีย
*โกปาเดลเรย์: 2018–19
	เกาหลีใต้ U20
*ฟุตบอลโลก รุ่นอายุไม่เกิน 20 ปี รองชนะเลิศ: 2019
	เกาหลีใต้ U23
*เอเชียนเกมส์: 2022

**อ้างอิง**
หมวดหมู่:กองกลางฟุตบอล
หมวดหมู่:นักฟุตบอลชาวเกาหลีใต้
หมวดหมู่:นักฟุตบอลทีมชาติเกาหลีใต้
หมวดหมู่:ผู้เล่นสโมสรฟุตบอลอินช็อนยูไนเต็ด
หมวดหมู่:ผู้เล่นสโมสรฟุตบอลบาเลนเซีย
หมวดหมู่:ผู้เล่นเอร์เรเซเด มายอร์กา
หมวดหมู่:ผู้เล่นสโมสรฟุตบอลปารีแซ็ง-แฌร์แม็ง
หมวดหมู่:ผู้เล่นในลาลิกา
หมวดหมู่:ผู้เล่นในลีกเอิง
หมวดหมู่:นักฟุตบอลในโอลิมปิกฤดูร้อน 2020
หมวดหมู่:ผู้เล่นในเอเชียนคัพ 2023
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
อิชคอชิม

อิชคอชิม (Ишкошим) หรือ อิชคาชิม (Ишкашим) เป็นหมู่บ้านและเทศบาลในภาคตะวันออกเฉียงใต้ของประเทศทาจิกิสถาน เป็นเมืองหลักของอำเภออิชคอชิม แคว้นปกครองตนเองเคอฮิสทอนีบาดัฆชอน เทศบาลนี้มีประชากร 7,673 คน (ค.ศ. 2015) ใน ค.ศ. 2009 มีการเปิดสะพานเชื่อมหมู่บ้านนี้กับอิชกาชิมในประเทศอัฟกานิสถาน
และมีแผนที่จะสร้างทางหลวง 100 กิโลเมตรใหม่ ซึ่งเชื่อมอิชคอชิมเข้ากับฆอรุฆ เมืองหลักของแคว้น เนื่องจากถนนเสียหายจากหิมะถล่ม

**อ้างอิง==
ประเทศสโลวีเนียในโอลิมปิกฤดูร้อน 2024

ประเทศสโลวีเนีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นครั้งที่ 9 ติดต่อกันของประเทศในโอลิมปิกฤดูร้อนในฐานะประเทศเอกราช

**นักกีฬา**
รายการต่อไปนี้เป็นจำนวนผู้เข้าแข่งขันในครั้งนี้

**กรีฑา**
ผลการแข่งขันดังนี้
รายการลาน

**อ้างอิง**
สโลวีเนีย
2024
ประเทศฟินแลนด์ในโอลิมปิกฤดูร้อน 2024

ประเทศฟินแลนด์ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ประเทศฟินแลนด์เข้าร่วมแข่งขันในโอลิมปิกฤดูร้อนทุกครั้งนับตั้งแต่เปิดตัวอย่างเป็นทางการของประเทศในโอลิมปิกฤดูร้อน 1908

**นักกีฬา**
รายการต่อไปนี้เป็นจำนวนผู้เข้าแข่งขันในครั้งนี้

**กรีฑา**
ผลการแข่งขันดังนี้
รายการลู่และถนน

**อ้างอิง**
ฟินแลนด์
2024
ประเทศฟิลิปปินส์ในโอลิมปิกฤดูร้อน 2024

ประเทศฟิลิปปินส์ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 ประเทศฟิลิปปินส์จะฉลองครบรอบ 100 ปีของการเปิดตัวทีมใน โอลิมปิกฤดูร้อน 1924 ที่เมืองเดียวกันนี้ นักกีฬาชาวฟิลิปปินส์ได้ปรากฏตัวในกีฬาโอลิมปิกฤดูร้อนทุกครั้งตั้งแต่ปี ค.ศ. 1924 เป็นต้นมา ยกเว้น มอสโก 1980 ซึ่งเป็นส่วนหนึ่งของการคว่ำบาตรนำโดยชาวอเมริกัน

**นักกีฬาที่ได้เหรียญรางวัล**
รายการต่อไปนี้เป็นจำนวนผู้เข้าแข่งขันที่ได้รับเหรียญในครั้งนี้

**กรีฑา**
ผลการแข่งขันดังนี้ Obiena met the qualifying mark at the BAUHAUS-galan meet of the 2023 Diamond League on 2 July.
รายการลู่และถนน

**อ้างอิง**
ฟิลิปปินส์
2024
มาสโตดอน (เครือข่ายสังคม)

มาสโตดอน มาสคอตของเครือข่ายสังคม Mastodon
มาสโตดอน (Mastodon) เป็นซอฟต์แวร์เสรีและโอเพนซอร์สสำหรับการทำงานบริการเครือข่ายสังคมที่โฮสต์ด้วยตนเองมาสโตดอนเองไม่ใช่เครือข่ายสังคม แต่เป็นเพียงหนึ่งในซอฟต์แวร์หลายตัวที่นำโปรโตคอล ActivityPub ไปใช้ อย่างไรก็ตาม ในการใช้งานทั่วไปจะเรียกว่าเครือข่ายสังคม มีคุณสมบัติไมโครบล็อกคล้ายกับทวิตเตอร์ ซึ่งให้บริการโดยโหนดที่ทำงานโดยอิสระจำนวนมากที่เรียกว่าอินสแตนซ์ (instances) แต่ละโหนดมีหลักปฏิบัติ เงื่อนไขการบริการ นโยบายความเป็นส่วนตัว ตัวเลือกความเป็นส่วนตัว และนโยบายการกลั่นกรองเนื้อหาของตนเอง
ผู้ใช้แต่ละคนเป็นสมาชิกของอินสแตนซ์มาสโตดอน (หรือที่เรียกว่าเซิร์ฟเวอร์) นั้น ๆ ซึ่งสามารถทำงานร่วมกันเป็นเครือข่ายสังคมที่ติดต่อกับภายนอก ทำให้ผู้ใช้ในอินสแตนซ์ต่าง ๆ สามารถโต้ตอบกันได้ เพื่อให้ผู้ใช้มีความยืดหยุ่นในการเลือกโหนดที่มีนโยบายที่ผู้ใช้ต้องการ แต่ยังคงเข้าถึงเครือข่ายสังคมที่ใหญ่กว่าได้ มาสโตดอนยังเป็นส่วนหนึ่งของกลุ่มเซิร์ฟเวอร์คอมพิวเตอร์ของเฟดิเวิร์ส ซึ่งใช้โปรโตคอลร่วมกันที่ช่วยให้ผู้ใช้สามารถโต้ตอบกับผู้ใช้รายอื่นบนคอมพิวเตอร์ที่ใช้ชุดซอฟต์แวร์ที่เข้ากันได้ เช่น PeerTube และ Friendica มาสโตดอนได้รับการระดมทุนจากฝูงชนและไม่มีโฆษณา
มาสโตดอนถูกสร้างขึ้นโดย Eugen Rochko และประกาศในแฮ็กเกอร์นิวส์ในเดือนตุลาคม 2559 และได้รับการนำไปใช้อย่างมีนัยสำคัญในปี 2565 หลังจากที่อีลอน มัสก์ เข้าซื้อกิจการทวิตเตอร์
โครงการนี้ดูแลโดย Mastodon gGmbH ซึ่งเป็นองค์กรไม่แสวงผลกำไรของเยอรมัน

**หมายเหตุ**

**อ้างอิง**
หมวดหมู่:โปรแกรมประยุกต์บนเว็บ
หมวดหมู่:บริการเครือข่ายสังคม
หมวดหมู่:สื่อสังคม
หมวดหมู่:ซอฟต์แวร์ไมโครบล็อก
หมวดหมู่:CS1 แหล่งที่มาภาษาโปแลนด์ (pl)
หมวดหมู่:ซอฟต์แวร์ในปี พ.ศ. 2559
ซงเขียม

ซงเขียม ( คริสต์ทศวรรษ 190-220) มีชื่อในภาษาจีนกลางว่า ซ่ง เชียน (宋謙) เป็นนายทหารผู้รับใช้ขุนศึกซุนเซ็กและซุนกวน ในช่วงปลาย ราชวงศ์ฮั่นตะวันออกและต้นยุคสามก๊กของจีน

**ประวัติ**
ข้อมูลเกี่ยวกับประวัติของซงเขียมมีอยู่น้อยและกระจายอยู่ตามบทชีวประวัติตของบุคคลที่มีชื่อเสียงต่าง ๆ จำนวนมากในสามก๊กจี่ แหล่งข้อมูลที่เชื่อถือได้ของประวัติศาสตร์ช่วงปลายยุคราชวงศ์ฮั่นตะวันออกและยุคสามก๊ก ภูมิลำเนา (เช่น บ้านเกิด บ้านบรรพบุรุษ ) ชื่อรอง ยศและตำแหน่ง และข้อมูลส่วนบุคคลอื่น ๆ ของซงเขียมไม่ถูกบันทึกไว้ในประวัติศาสตร์
ซงเขียมเริ่มต้นรับราชการภายใต้การนำของขุนศึกซุนเซ็กในราวปี ค.ศ. 195 ไม่นานหลังจากที่ซุนเซ็กเอาชนะขุนศึกอริอย่างเล่าอิ้วระหว่างการพิชิตภูมิภาคกังตั๋ง หลังจากซุนเซ็กเสียชีวิตในปี ค.ศ. 200 ซงเขียมยังคงรับราชการภายใต้ซุนกวนน้องชายและผู้สืบทอดตำแหน่งของซุนเซ็ก
ระหว่างปี ค.ศ. 214 ถึง 215 ซงเขียมร่วมรบในฝ่ายซุนกวนในยุทธการที่หับป๋า (ยุทธการที่ท่าข้ามเสียวเกียว) กับกองกำลังของโจโฉขุนศึกอริ ในช่วงหนึ่งของการรบในช่วงแรก หน่วยทหารที่นำโดยซงเขียมและชีเซ่งถูกสกัดเส้นทางโดยกองทหารที่นำโดยเตียวเลี้ยวขุนพลของโจโฉ ขณะที่ซงเขียมและชีเซ่งกำลังถอยหนี พัวเจี้ยงนายทหารอีกคนของซุนกวนได้ไล่ตามและประหารทหารที่หลบหนีไปสองคน และบังคับให้ทหารคนอื่น ๆ หันกลับไปรบ อย่างไรก็ตาม ซุนกวนและกองทัพประสบความพ่ายแพ้อย่างย่อยยับที่ท่าข้ามเสียวเกียวอย่างแทบเอาชีวิตไม่รอด
ซงเขียมร่วมรบในยุทธการที่อิเหลง/จูเต๋ง ในปี ค.ศ. 221–222 ภายใต้การบังคับบัญชาของลกซุนขุนพลของซุนกวน ในการรบกับทัพของเล่าปี่ อดีตพันธมิตรที่กลายเป็นศัตรูของซุนกวน  ในระหว่างการยุทธการ ซงเขียมโจมตีและทำลายค่ายศัตรูห้าแห่งและสังหารนายทหารผู้บังคับบัญชาของค่ายเหล่านั้น เมื่อเล่าปี่ล่าถอยไปที่เป๊กเต้เสีย (白帝城 ไป๋ตี้เฉิง) หลังจากพ่ายแพ้ในยุทธการที่อิเหลง ซงเขียมเสนอให้โจมตีเป๊กเต้เสียเพื่อจับตัวเล่าปี่ แต่ลกซุนไม่เห็นด้วยเพราะเห็นว่าโจผีศัตรูอีกคนของซุนกวนอาจใช้ประโยชน์จากสถานการณ์เพื่อรุกรานดินแดนของซุนกวน ไม่ทราบแน่ชัดว่าซงเขียมเป็นอย่างไรต่อไปหลังยุทธการที่อิเหลง

**ในนิยายสามก๊ก**
นิยายอิงประวัติศาสตร์ในศตวรรษที่ 14 เรื่องสามก๊กเป็นนวนิยายที่เล่าเรื่องเหตุการณ์ก่อนและระหว่างยุคสามก๊กของจีน ในนวนิยาย ซงเขียมถูกสังหารโดยลิเตียนขุนพลของขุนศึกโจโฉ ในระหว่างยุทธการที่หับป๋า ในปี ค.ศ. 214–215

**ดูเพิ่ม**
 รายชื่อบุคคลในยุคสามก๊ก

**อ้างอิง**

**บรรณานุกรม**
 ตันซิ่ว (ศตวรรษที่ 3). สามก๊กจี่ (ซานกั๋วจื้อ)- เผย์ ซงจือ (ศตวรรษที่ 5). อรรถาธิบายสามก๊กจี่ (ซานกั๋วจื้อจู้)- ซือหม่า กวาง (1084). จือจื้อทงเจี้ยน- ล่อกวนตง (ศตวรรษที่ 14). สามก๊ก (ซานกั๋วเหยี่ยนอี้)
หมวดหมู่:ขุนพลของง่อก๊ก
หมวดหมู่:บุคคลที่ยังไม่ทราบปีที่เสียชีวิต
หมวดหมู่:บุคคลที่ยังไม่ทราบปีที่เกิด
วิถีโคจรไฮเพอร์โบลา

ไฟล์:OrbitalEccentricityDemo.svg|thumb|right|เส้นสีน้ำเงินคือวิถีโคจรไฮเพอร์โบลา จุด F คือจุดโฟกัส และเป็นตำแหน่งของดาวศูนย์กลาง
ในกลศาสตร์วงโคจรหรือกลศาสตร์ท้องฟ้า วิถีโคจรไฮเพอร์โบลา (hyperbolic trajectory) คือ วงโคจรการเคลื่อนที่ภายใต้ความโน้มถ่วงของวัตถุที่มีความเยื้องศูนย์กลางของวงโคจรมากกว่า 1 โดยปกติแล้ว วัตถุที่เคลื่อนที่บนวงโคจรนี้จะเคลื่อนที่ห่างจากวัตถุท้องฟ้าศูนย์กลางอย่างไปไม่สิ้นสุด
วิถีโคจรแบบนี้ก็เป็นวิถีโคจรหลุดพ้นเช่นเดียวกับวิถีโคจรพาราโบลา อย่างไรก็ตาม พลังงานวงโคจรจำเพาะของวัตถุบนวิถีโคจรไฮเพอร์โบลามีค่ามากกว่า 0 (ในขณะที่วิถีโคจรพาราโบลาจะเป็น 0 พอดี) นั่นคือวัตถุจะมีพลังงานจลน์แม้ที่ระยะอนันต์ ต่างจากวิถีโคจรพาราโบลาที่จะสูญเสียพลังงานจลน์ที่ระยะอนันต์ 

**สมการ**
เส้นโค้งวิถีวงโคจรที่แสดงเป็นระบบพิกัดเชิงขั้ว () ของระยะห่าง  และ มุมกวาดจริง  โดยมีจุดโฟกัสเป็นจุดกำเนิดแสดงได้เป็น
 
โดย  คือความเยื้องศูนย์กลาง ส่วน  คือเลตัสเรกตัม สำหรับกรณีของไฮเพอร์โบลานั้นจะมีค่า  ตัวส่วนจะเป็นศูนย์ที่  หรือ  ดังนั้นที่  ระยะห่างจากจุดโฟกัสจะกลายเป็น 
กึ่งแกนเอกของวิถีโคจรไฮเพอร์โบลาจะนิยามในลักษณะทำนองเดียวกับในวงโคจรวงรีได้เป็น
 
โดยในที่นี้ 
หรืออาจเลือกเปลี่ยนเครื่องหมาย  เป็นบวก แล้วเขียนใหม่ได้เป็น
 
อย่างไรก็ตาม ในคำอธิบายต่อจากนี้ไปจะใช้นิยามแบบแรกเป็นหลัก
ระยะห่างจุดใกล้ที่สุดเมื่อมุมกวาดจริง  จะเป็น
 

**ความเร็วที่ระยะไกลเป็นอนันต์**
ความเร็วที่ระยะไกลออกไปเป็นอนันต์จากศูนย์กลางของวัตถุในวิถีโคจรไฮเพอร์โบลา  หาได้จากกฎการอนุรักษ์พลังงานเป็น
 
โดยในที่นี้-  คือ ค่าคงตัวความโน้มถ่วงของวัตถุศูนย์กลาง-  คือ กึ่งแกนเอกของวิถีโคจรไฮเพอร์โบลา
มีความสัมพันธ์กับค่าพลังงานวงโคจรจำเพาะ  ดังนี้
 

**ความเร็วในวิถีโคจร**
ในวิถีโคจรไฮเพอร์โบลาอัตราเร็วในวงโคจร  คำนวณได้เป็น:
 
โดยในที่นี้-  คือ ค่าคงตัวความโน้มถ่วงของวัตถุศูนย์กลาง-  คือ ระยะห่างจากศูนย์กลางวัตถุศูนย์กลาง-  คือ กึ่งแกนเอกของวิถีโคจรไฮเพอร์โบลา

**อ้างอิง**
หมวดหมู่:วงโคจร
สงครามโคกูรยอ-วุยก๊ก

สงครามโคกูรยอ-วุยก๊ก (曹魏與高句麗的戰爭;  고구려-위 전쟁) เป็นชุดการบุกอาณาจักรโคกูรยอ ตั้งแต่ปี ค.ศ. 244 ถึง ค.ศ. 245 โดยรัฐวุยก๊ก
การบุกอาณาจักรโคกูรยอของวุยก๊กเป็นการตอบโต้การโจมตีโดยโคกูรยอเมื่อปี ค.ศ. 242 วุยก๊กบุกทำลายฮวันโดนครหลวงของโคกูรยอ ทำให้กษัตริย์ของโคกูรยอหลบหนี และทำลายความสัมพันธ์ระหว่างโคกูรยอกับชนเผ่าอื่น ๆ ในคาบสมุทรเกาหลีที่หล่อหลอมเศรษฐกิจส่วนใหญ่ของโคกูรยอ แม้ว่ากษัตริย์หลบหนีจากการถูกจับกุมและไปตั้งรกรากในนครหลวงแห่งใหม่ แต่โคกูรยอก็ถูกลดทอนอำนาจลงอย่างมากในช่วงเวลาหนึ่ง และจะใช้เวลาอีกครึ่งศตวรรษข้างหน้าในการสร้างโครงสร้างการปกครองใหม่และได้อำนาจปกครองประชาชนของตนกลับคืนมา ซึ่งบันทึกประวัติศาสตร์จีนไม่ได้กล่าวถึง
เมื่อถึงเวลาที่โคกูรยอปรากฏอีกครั้งในพงศาวดารจีน รัฐได้พัฒนาเป็นตัวตนทางการเมืองที่มีอำนาจมากขึ้น ดังนั้นนักประวัติศาสตร์จึงระบุว่าการบุกโคกูรยอของวุยก๊กเป็นช่วงเวลาแห่งจุดพลิกผันของประวัติศาสตร์โคกูรยอที่แบ่งระยะต่าง ๆ ของความเจริญของโคกูรยอ 

**อ้างอิง**

**บรรณานุกรม**
Barnes, Gina Lee. State formation in Korea: historical and archaeological perspectives. Routledge, 2001. 0-7007-1323-9.
*Byington, Mark E.  "Control or Conquer? Koguryǒ's Relations with States and Peoples in Manchuria," Journal of Northeast Asian History volume 4, number 1 (June 2007): 83-117.
*edition=E-Book (PDF)
*Gardiner, K.H.J. The Origin and Rise of the Korean Kingdom of Koguryǒ from the First Century BC to 313 AD. Ph.D. thesis, University of London, 1964.
*Gardiner, K.H.J.  The early history of Korea: the historical development of the peninsula up to the introduction of Buddhism in the fourth century A.D.. Canberra, Centre of Oriental Studies in association with the Australian National University Press, 1969. 0-7081-0257-3.
*Gardiner, K.H.J. " The Kung-sun Warlords of Liao-tung (189-238)". Papers on Far Eastern History 5 (Canberra, March 1972). 59-107.
*Gardiner, K.H.J. " The Kung-sun Warlords of Liao-tung (189-238) - Continued". Papers on Far Eastern History 6 (Canberra, September 1972). 141-201.
*Henthorn, William E. A History of Korea. The Free Press, 1971.
*Hubert, Homer B. & Weems, Clarence Norwood (Ed.) History of Korea Volume 1. Curzon Press, 1999. 0-7007-0700-X.
*Ikeuchi, Hiroshi. "The Chinese Expeditions to Manchuria under the Wei dynasty," Memoirs of the Research Department of the Toyo Bunko 4 (1929): 71-119.
*oclc=765365867
*author-link=Roger Tennant
หมวดหมู่:วุยก๊ก
หมวดหมู่:สงครามสามก๊ก
หมวดหมู่:พ.ศ. 788
หมวดหมู่:การบุกครองเกาหลี
หมวดหมู่:อาณาจักรโคกูรยอ
Dismorphia teresa

Dismorphia teresa เป็นชนิดพันธุ์ของผีเสื้อในวงศ์ย่อย Dismorphiinae ของวงศ์ Pieridae (วงศ์ผีเสื้อหนอนกะหล่ำ) ได้รับการอธิบายครั้งแรกโดย วิลเลียม แชปแมน ฮิววิตสัน (William Chapman Hewitson) ใน ค.ศ. 1869 พบที่ความสูงประมาณ 2,000 เมตรในประเทศเอกวาดอร์
ในเพศผู้มีระยะระหว่างปลายปีกสองข้างประมาณ mm และในเพศเมียมีระยะประมาณ mm

**อ้างอิง**

**แหล่งข้อมูลอื่น**
 Dismorphia teresa
หมวดหมู่:Dismorphiinae
หมวดหมู่:ผีเสื้อ
หมวดหมู่:วงศ์ปลาฉลามเพียงพอน

หมวดหมู่:ปลาแบ่งตามวงศ์
หมวดหมู่:อันดับปลาฉลามครีบดำ
หมวดหมู่:ปลาฉลาม
นิธโฮเทป

นิธโฮเทป เป็นสมเด็จพระราชินีแห่งอียิปต์โบราณที่ทรงมีพระชนม์ชีพอยู่และทรงปกครองในช่วงต้นของราชวงศ์ที่หนึ่งแห่งอียิปต์ โดยครั้งหนึ่งเคยคิดว่าพระองค์ทรงเป็นผู้ปกครองบุรุษ เนื่องจากค้นพบแมสตาบาขนาดใหญ่ที่โดดเด่นของพระองค์และเซเรคที่ล้อมรอบพระนามของพระองค์บนตราประทับหลายครั้งก่อนหน้านี้ ส่งผลให้นักไอยคุปต์วิทยาและนักประวัติศาสตร์เชื่ออย่างผิดๆ ว่าพระองค์อาจจะทรงเป็นฟาโรห์ที่ไม่ทราบที่มา เมื่อความเข้าใจเกี่ยวกับงานเขียนของชาวอียิปต์ช่วงแรกพัฒนาขึ้น นักวิชาการได้ทราบว่าแท้จริงแล้ว พระนางนิธโฮเทปเป็นสตรีที่มีฐานะพิเศษ ต่อมาพระองค์ได้รับการพิจารณาให้เป็นพระมเหสีของฟาโรห์พระองค์แรกของอียิปต์พระนามว่า นาร์เมอร์ และเป็นพระมารดาของฟาโรห์ฮอร์-อฮา
การค้นพบเมื่อเร็วๆ นี้บ่งชี้ว่า พระนางนิธโฮเทปอาจจะเป็นพระมเหสีของฟาโรห์ฮอร์-อฮาแทน และเป็นพระราชมารดาและผู้สำเร็จราชการแทนพระองค์ของผู้ปกครองพระองค์ต่อมาพระนามว่า ดเจอร์ และหลักฐานทางโบราณคดียังบ่งชี้ว่าพระนางอาจจะทรงปกครองในฐานะฟาโรห์ด้วยราชสิทธิ์ของพระองค์เอง และด้วยเหตุนี้ พระองค์จึงทรงเป็นผู้ปกครองสตรียุคแรกสุดในประวัติศาสตร์ที่เป็นที่รู้จัก

**อ้างอิง**
หมวดหมู่:ราชินีแห่งอียิปต์โบราณ
เบเนอร์อิบ

เบเนอร์อิบ เป็นพระมเหสีแห่งอียิปต์โบราณจากราชวงศ์ที่หนึ่ง พระนามของพระองค์แปลว่า "ความหวาน (เบเน) ของหัวใจ (อิบ)"

**พระราชประวัติ**
เบเนอร์อิบเป็นพระมเหสีของฟาโรห์ฮอร์-อฮา แต่พระองค์ไม่ใช่พระราชมารดาของฟาโรห์ดเจอร์ ผู้ทรงเป็นผู้สืบทอดพระราชบัลลังก์จากพระสวามี ซึ่งพระราชมารดาของฟาโรห์ดเจอร์มีพระนามว่า เคนต์ฮัป ผู้เป็นพระมเหสีอีกพระองค์ของฟาโรห์ฮอร์-อฮา เชื่อกันว่าพระนางเบเนอร์อิบเป็นพระมเหสีของฟาโรห์ฮอร์-อฮา เนื่องจากค้นพบกล่องงาช้างที่พบในหลุมฝังพระบรมศพของพระองค์ที่อไบดอส ซึ่งปรากฏพระนามของฟาโรห์ฮอร์-อฮาด้วยเช่นกัน ชิ้นส่วนของกล่องงาช้างที่ปรากฏพระนามของฟาโรห์ฮอร์-อฮาและพระนางเบเนอร์อิบที่ถูกพบในอไบดอสและปัจจุบันอยู่ในพิพิธภัณฑ์วิจิตรศิลป์บอสตัน
จอห์น โรเมอร์ นักไอยคุปต์วิทยาได้โต้แย้งว่าพระนามของพระนางเบเนอร์อิบ ซึ่งสามารถแปลได้ว่า "คนรัก" หรือ "ผู้ที่มีความสุข" ที่อาจจะไม่ใช่พระนามเลยด้วยซ้ำ แต่เป็นพระนามหรือฉายาของบุคคลที่เพศยังไม่ได้รับการยืนยันโดยเพศ
ไม่ทราบตำแหน่งราชวงศ์ของพระองค์ และไม่ถึงพระบิดาและพระมารดาของพระองค์เช่นกัน
พระองค์ทรงถูกฝังพระศพที่อุมมุลเกาะอาบ ในหลุมฝังศพ บี 14

**อ้างอิง**
หมวดหมู่:ราชินีแห่งอียิปต์โบราณ
เธรดส์

เธรดส์ (Threads) เป็นบริการเครือข่ายสังคม ในลักษณะไมโครบล็อกกิง พัฒนาโดยเมตา ซึ่งต้องใช้บัญชีอินสตาแกรมในการเข้าสู่ระบบ เพื่อโพสต์ข้อความ, รูปภาพ และวิดีโอ รวมถึงตอบกลับและอ้างอิงโพสต์ของผู้ใช้รายอื่น
เธรดส์เปิดตัวเมื่อวันที่ 5 กรกฎาคม ค.ศ. 2023 โดยเป็นแอพพลิเคชันในระบบปฏิบัติการไอโอเอส และแอนดรอยด์ ทั้งนี้ในช่วงเปิดตัว จะจำกัดการโพสต์ได้ไม่เกิน 500 ตัวอักษร, รูปภาพไม่เกิน 10 รูป, วิดีโอความยาวไม่เกิน 5 นาที และยังไม่รองรับแฮชแท็กรวมถึงการแก้ไขโพสต์ อย่างไรก็ตาม เธรดส์ก็มีการเติบโตอย่างรวดเร็ว โดยมีผู้ใช้งานครบ 100 ล้านคน หลังเปิดตัวเพียง 5 วัน
เธรดส์ถูกจับตามองว่าเป็นคู่แข่งโดยตรงของเอ็กซ์ ทั้งนี้ ทวิตเตอร์ได้เตรียมดำเนินคดีกับเมตาผู้พัฒนาเธรดส์ในข้อหาละเมิดทรัพย์สินทางปัญญา ด้านเมตาปฏิเสธข้อกล่าวหานี้ และยังระบุว่าไม่มีอดีตพนักงานของทวิตเตอร์ในทีมวิศวกรรมของแอพดังกล่าว

**อ้างอิง**

**อ่านเพิ่ม**
 Cite web |last=Belanger |first=Ashley |date=July 6, 2023 |title=Threads Attracts 30M Users in 24 Hours Despite Design Flaws, Privacy Concerns |url=https://arstechnica.com/tech-policy/2023/07/threads-attracts-30m-users-in-24-hours-despite-design-flaws-privacy-concerns/ |work=Ars Technica |access-date=July 6, 2023

**แหล่งข้อมูลอื่น**
หมวดหมู่:ก่อตั้งในปี พ.ศ. 2566
หมวดหมู่:แอปพลิเคชันบนเฟซบุ๊ก
หมวดหมู่:บริการเครือข่ายสังคม
เคนต์ฮัป

เคนต์ฮัป (หรือ เคเนต-ฮาปิ) สันนิษฐานว่าเป็นสมเด็จพระราชินีแห่งอียิปต์โบราณ ซึ่งกล่าวกันว่าพระองค์ทรงมีพระชนม์ชีพอยู่ในช่วงราชวงศ์ที่หนึ่งแห่งอียิปต์ ประวัติความเป็นมาของพระองค์นั้นคลุมเครือยังมาก เนื่องจากไม่ปรากฏแหล่งข้อมูลร่วมสมัยที่ปรากฏพระนามของพระองค์ โดยที่พระนามของพระองค์ปรากฏเพียงครั้งเดียวในจารึกในช่วงเวลาภายหลัง

**หลักฐาน**
นักไอยคุปต์วิทยาและนักประวัติศาสตร์ยังคงถกเถียงกันว่า พระนางเคนต์ฮัปทรงเป็นบุคคลสำคัญทางประวัติศาสตร์หรือไม่ โดยตราประทับจากสุสานของราชวงศ์ที่หนึ่งในอไบดอสไม่เคยกล่าวถึงพระองค์ โดยพระองค์ปรากฏเฉพาะในจารึกบนศิลาปาแลร์โมเท่านั้น ซึ่งเป็นจารึกที่ทำจากหินชีสต์สีดำที่แสดงรายพระนามของผู้กครองตั้งแต่ฟาโรห์นาร์เมอร์ (ราชวงศ์ที่หนึ่ง) จนถึงฟาโรห์เนเฟอร์อิร์คาเร (ราชวงศ์ที่หก) นอกจากนี้ ในศิลาปาแลร์โมยังระบุพระราชมารดาของฟาโรห์แต่ละพระองค์อีกด้วย ซึ่งในจารึกปรากฏเพียงพระนามของพระองค์ แต่ไม่ได้บันทึกตำแหน่งใดๆ ของพระองค์ (ยกเว้นคำว่า "พระราชมารดา")

**พระราชประวัติ**
คำจารึกบนชิ้นส่วนศิลากรุงไคโรอธิบายว่าพระนางเคนต์ฮัปเป็นพระราชมารดาของฟาโรห์ดเจอร์ จอยซ์ ทิลเดสลีย์เชื่อว่า พระนางเคนต์ฮัปเป็นพระมเหสีของฟาโรห์ฮอร์-ฮอา และพระราชนัดดาของพระองค์คือฟาโรห์ดเจต เพราะเชื่อว่าฟาโรห์ดเจตเป็นพระราชโอรสของฟาโรห์ดเจอร์ (ผู้เป็นพระราชโอรสของฟาโรห์ฮอร์-ฮอา) ส่วนซิลกี โรทกลับเชื่อว่า พระนางเคนต์ฮัปเป็นพระมเหสีของฟาโรห์เตติที่ 1 ซึ่งเป็นฟาโรห์ที่กล่าวถึงในบันทึกพระนามแห่งซักกอเราะฮ์และในบันทึกพระนามแห่งตูรินที่เขียนขึ้นในภายหลัง พระองค์ถูกอธิบายว่าทรงเป็นผู้ปกครองที่ครองบัลลังก์อียิปต์เพียง 1 ปี กับอีก 45 วัน
พระนามของพระองค์มีความหมายว่า "นักดนตรีแห่ง(เทพเจ้า)ฮาปิ" ซึ่งอาจจะบ่งบอกถึงบทบาททางศาสนาและลัทธิบูชาของพระองค์ในช่วงพระชนม์ชีพของพระองค์ พระนามของพระองค์ได้เชื่อมโยงกับเทพเจ้าและอาจจะเชื่อมโยงไปถึงตำแหน่งของผู้ปกครอง "โคแห่งพระราชมารดา"

**อ้างอิง**
หมวดหมู่:ราชินีแห่งอียิปต์โบราณ
นัคต์นีอิท

era=okนัคต์นีอิท เป็นพระมเหสีแห่งอียิปต์โบราณ พระองค์ทรงมีพระชนม์ชีพอยู่ในช่วงราชวงศ์ที่หนึ่งแห่งอียิปต์ พระนามของพระองค์แปลว่า "ความแข็งแกร่งคือ (เทพธิดา) นีอิท"

**พระราชประวัติ**
นัคต์นีอิท (Nḫt Nj.t) เป็นพระมเหสีของฟาโรห์ดเจอร์ พระองค์เป็นที่รู้จักจากจารึกที่พบในอไบดอส (จารึกหมายเลข 95) ซึ่งพระศพของพระองค์ถูกฝังไว้ใกล้กับพระสวามีของพระองค์ บนจารึกพระองค์ทรงมีตำแหน่งว่า "ผู้ยิ่งใหญ่ในคทาเฮเทส" (Wr.t-ḥts) และ "พระนาง ผู้ทรงแบกฮอรัส" (Rmn- Ḥr.(w) ปัจจุบันจารึกดังกล่าวอยู่ในพิพิธภัณฑ์ไคโร (หมายเลข เจอี 35005) มีขนาดสูง 31.6 ซม. กว้าง 18.5 ซม.

**อ้างอิง**
หมวดหมู่:ราชินีแห่งอียิปต์โบราณ